III. BOTANISK LABORATORIUM 



/. BESTRÆBELSERNE FOR AT FAA ET BOTANISK 

 LABORATORIUM OPRETTET''} 



Allerede i 1871 havde en Del yngre Botanikere henvendt sig til 

 Anlægskomitéen for Botanisk Have med Anmodning om at faa 

 et botanisk, eller, som det den Gang kaldtes, plantefysiologisk 

 Laboratorium indrettet. Resultatet blev foreløbig kun, at et lille 

 fugtigt Værelse, der stødte op til et af Formeringshusene, blev stillet 

 til Disposition; da det botaniske Museum nogle Aar efter var ind« 

 rettet, blev nogle af Museets Værelser foreløbigt anvendte til plante* 

 fysiologiske og plante^anatomiske Studier, og der anskaffedes en 

 Del Apparater. 



I Aaret 1879 blev det overdraget daværende cand. med. Rasmus 

 Pedersen for et Tidsrum af 5 Aar at holde Forelæsninger over 

 Plantefysiologi, og Aaret efter (1880) indgav en Kreds af 15 bota« 

 niske, medicinske og farmaceutiske Studerende eller Videnskabsmænd 

 et længere motiveret Andragende (af 12. Juli) til Ministeriet om at 

 faa oprettet et »i alle Henseender til Videnskabens nuværende 

 Standpunkt svarende plantefysiologisk Laboratorium«. Andragerne 

 gjorde gældende, at de af Museet laante Rum »næsten ere ubrugelige 

 til det angivne Øjemed«, og de tilføjer, at »det, som bringer os til 

 at fremstille vort Andragende for det høje Ministerium netop nu, 

 er, at vi, i mere eller mindre Grad i Forhold til vor forskellige 

 Udvikling og Standpunkt, men dog alle, have faaet vort Syn paa 

 og Forstaaelse af Plantefysiologien væsentlig klaret og udviklet ved 

 Docent R. Pedersens grundige og i høj Grad belærende Fore* 

 læsninger«. 



*) I Universitetets Aarbog for 1887-88 findes Side 221-242 en udførlig Rede* 

 gøreise for denne Sag, hvorpaa efterfølgende Fremstilling væsentlig bygges. 



87 



